Ljubljana, 6. 5. 2025

# VABILO NA STROKOVNI POSVET

**RAZVOJ INFRASTRUKTURE ZA ALTERNATIVNA GORIVA V PROMETU V OBDOBJU 2025-2035**

Spoštovani,

v okviru priprave strokovnih izhodišč in oblikovanja predloga ciljev strategije za razvoj trga v zvezi z alternativnimi gorivi ter vzpostavitev ustrezne infrastrukture za cestni promet, vas v imenu Ministrstva za okolje, podnebje in energijo vabimo na strokovni posvet. Potekal bo

**v sredo, 21. maja 2025, med 9. in 12. uro**

**v Tehnološkem središču ELES** v Beričevem (Beričevo 70, Dol pri Ljubljani).

Posvet je namenjen občinam kot nosilcem razvoja infrastrukture za alternativna goriva na lokalnem nivoju ter drugim javnim organizacijam vključenim v izvajanje ali pripravo lokalnih oz. regionalnih strateških načrtov.

Namen posveta je zbrati **vaše poglede, usmeritve in pričakovanja glede razvoja infrastrukture za alternativna goriva do leta 2035**. Ključne teme, ki jih bomo na posvetu obravnavali:

* metodologije za določanje ciljev in načrtov za javno dostopna polnilna mesta za osebna električna vozila na nivoju regij in občin;
* izzivi, s katerimi se srečujejo občine pri načrtovanju in vzpostavljanju infrastrukture za alternativna goriva v prometu;
* potrebe občin po javno dostopni in zasebni polnilni infrastrukturi za električna vozila;
* infrastruktura za alternativna goriva kot del regionalnih razvojnih načrtov, občinskih prostorskih načrtov (OPN), lokalnih energetskih načrtov (LEK) in celostnih prometnih strategij (CPS);
* vloga občin pri izbiri lokacij za vzpostavitev polnilne infrastrukture;
* sodelovanje občin z investitorji v polnilno infrastrukturo.

**Zakaj se udeležiti?**

* **Oblikovanje strategije**: Vaše mnenje bo neposredno vplivalo na oblikovanje nacionalne strategije.
* **Program sofinanciranja**: S sodelovanjem in predstavitvijo načrtov boste pomagali oblikovati program sofinanciranja vzpostavljanja infrastrukture za alternativna goriva.
* **Priprava lokalnih strateških načrtov**: Usklajenost državnih in lokalnih strateških načrtov je nujna za uspešen nadaljnji razvoj infrastrukture za alternativna goriva v prometu.

Veselimo se vašega sodelovanja in prispevka k pripravi novega nacionalnega okvira politike za razvoj trga v zvezi z alternativnimi gorivi v prometnem sektorju ter vzpostavitve ustrezne infrastrukture!

Prosimo, da udeležbo potrdite **do petka, 16. maja 2025,** na e-naslov laura.zelensek@eles.si.

Lep pozdrav,

dr. Janez Humar

vodja službe za strateško inovacijske programe

ELES, d.o.o.

